Lista galbenă a ţărilor cu risc epidemiologic ridicat a fost actualizată. Nu stai în carantină la întoarcerea în ţară dacă ești vaccinat și cu a doua doză.
Lista galbenă a ţărilor cu risc epidemiologic ridicat a fost actualizată de CNSU. În total, 51 de ţări şi teritorii figurează pe această listă. Statele Unite ale Americii și Canada au fost eliminate de pe lista galbenă. Prezentarea unui test PCR negativ la revenirea în ţară diminuează perioada de carantină. Nu fac carantină la întoarcerea în ţară persoanele vaccinate şi cu a doua doză.
Statele Unite ale Americii și Canada au fost scoase de pe lista galbenă. Asta înseamnă că nu mai intri în carantină când te întorci în România din aceste țări.Comitetul Naţional pentru Situaţii de Urgenţă a actualizat lista ţărilor cu risc epidemiologic ridicat. Ţări cu mulți români, precum Italia, Franţa, Spania sau Marea Britanie continuă să fie pe această listă. Odată ce te întorci în România din aceste ţări, intri în carantină 14 zile sau doar zece, dacă prezinţi un test PCR negativ.Dacă te-ai vaccinat şi au trecut cel puţin zece zile de la rapel, ești scutit de orice restricție la intrarea în țară. Dacă nu eşti vaccinat şi te aventurezi să pleci în străinătate, trebuie să verifici înainte condiţiile de intrare în ţara respectivă. O poți face pe site-ul Ministerului Afacerilor Externe.